એકાદ વર્ષ પહેલાં જ્યારે આ મીટર શરૂ કરાયું ત્યારે આ પ્રમાણ માત્ર ૭-૮ હજાર નેનોગ્રામ હતું પરંતુ એકાદ વરસમાં આ આંકડો ૧૦ હજારને આંબી ગયો છે. ભુજ હવામાનખાતાની કચેરીના ડાયરેક્ટર રાકેશકુમારના મતાનુસાર, જો વાહનોની સંખ્યા ઘટાડી ન શકીએ તો આપણે તેના ચલાવવા પર નિયંત્રણ રાખવું પડશે અને ડિઝલ કરતાં પેટ્રોલનાં વાહનોનો વધુ ઉપયોગ કરવો પડશે. જો કાર્બનનું પ્રમાણ ૨૦ હજાર નેનોગ્રામથી વધુ હોય તો તે લોકોનાં આરોગ્યને અસર કરે, હાલમાં તો ભુજમાં કાર્બનનું પ્રમાણ ચિંતા કરાવે તેવું નથી પરંતુ વરસમાં હજાર નેનોગ્રામ જેટલું વધ્યા કરે તો ખતરો બહુ દૂર નથી તેમ કહી શકાય. પ્રદૂષણ માટે કારખાનાઓનો ધુમાડો પણ જવાબદાર છે.